Legal Document

Category: 323

Text:
2. ΑΠΟΦΑΣΙΣ ΝΟΜΙΣΜΑΤΙΚΗΣ ΕΠΙΤΡΟΠΗΣ της 11/20 Νοεμ. 1964 (ΦΕΚ Α΄ 234) Περί ελέγχου πωλήσεων επί πιστώσει. (Απόσπασμα Πρακτικών της υπ’ αριθ. 1344/ 3.11.64 Συνεδριάσεως της Νομισματικής Επιτροπής). Λαβούσα υπ’ όψιν: 1.Τας διατάξεις του Ν.Δ. 3838/1958 «περί ελέγχου πωλήσεων επί πιστώσει». 2.Τα εις εκτέλεσιν των διατάξεων του ανωτέρω Νόμου εκδοθείσας μέχρι τούδε αποφάσεις αυτής ως και τας διευκρινιστικάς τοιαύτας της Υποεπιτροπής Πιστώσεων αυτής, ήτοι:α)την υπ’ αριθ. 1339/10.9.64, θέμα 2ον, απόφασίν της, β)την υπ’ αριθ. 1340/17.9.64, θέμα 4ον, ομοίαν, γ)την υπ’ αριθ. 1170/7.10.64 θέμα 1ον, απόφασιν της Υποεπιτροπής Πιστώσεων της Ν.Ε. ως και δ)την υπ’ αριθ. 1172/12.10.64, θέμα 15ον, απόφασιν της Υποεπιτροπής Πιστώσεων της Ν.Ε. 3.Τας διαμορφωθείσας νέας συνθήκας εν τη αγορά εκ της εφαρμογής των διατάξεων των προαναφερομένων αποφάσεών της, απεφάσισεν: Όπως, προς συμπλήρωσιν, τροποποίησιν και ανακεφαλαίωσιν των ως άνω, επί του θέματος τούτου εκδοθεισών μέχρι τούδε αποφάσεών της, καθορίση τα κάτωθι: 1.Εις πάσαν πώλησιν επί πιστώσει, υπό των οιασδήποτε φύσεως επιχειρήσεων ή εμπορικών καταστημάτων, οιουδήποτε εμπορεύματος, εξ εκείνων, άτινα εν τη κατωτέρω παραγράφω υπό στοιχ. 11 λεπτομερώς αναφέρονται, χαρακτηριζόμενα ως είδη διαρκείας και εφ’ όσον η πώλησις τούτων πραγματοποιείται απ’ ευθείας εις τον αγοραστήν-καταναλωτήν αυτών, είτε ταύτα παράγονται εν τη χώρα, είτε εισάγονται εκ του εξωτερικού και ασχέτως του αν επιτρέπεται ή μη η υπό των Τραπεζών χρηματοδότησις της ούτω πωλήσεως αυτών, το ελάχιστον ποσοστόν του τιμήματος, το οποίον υποχρεωτικώς θα εισπράττεται τοις μετρητοίς υπό του πωλητού από τον αγοραστήν άμα τη υφ’ οιανδήποτε μορφήν συνάψει της πωλήσεως, ως και το μέγιστον χρονικόν διάστημα εντός του οποίου δέον να ορίζηται η εξόφλησις του πιστουμένου υπολοίπου, καθορίζονται ως ακολούθως: Α΄.Προκειμένου περί ειδών, ων το συμφωνούμενον τίμημα κατά τεμάχιον δεν υπερβαίνει το ποσόν των δραχ. 75.000, εξαιρέσει όμως των γεωργικών μηχανημάτων των πωλουμένων εις αγρότας καλλιεργητάς, των πετρελαιομηχανών θαλάσσης των πωλουμένων εις αλιείς και των επιβατηγών αυτοκινήτων, το εισπρακτέον τοις μετρητοίς άμα τη συνάψει της αγοραπωλησίας τίμημα εξαρτώμενον εκ του κατωτέρω προσδιοριζομένου μεγίστου χρόνου εξοφλήσεως του υπολοίπου, επί παρεχομένη πιστώσει, τιμήματος, καθορίζεται ως εξής: 1.Εφ’ όσον ο μέγιστος χρόνος εξοφλήσεως του όλου συμφωνουμένου τιμήματος δεν υπερβαίνει τους 12 μήνας, διενεργείται δε δι’ ισοπόσων δόσεων, εκάστης μη υπερβαινούσης το διάστημα του μηνός, δέον, όπως άμα τη καταρτίσει της σχετικής συμβάσεως αγοραπωλησίας εισπράττηται τοις μετρητοίς η πρώτη δόσις ή τουλάχιστον ποσόν ίσον προς το 1/12 του συμφωνουμένου τιμήματος. 2.Εφ’ όσον ο μέγιστος χρόνος εξοφλήσεως του όλου τιμήματος δεν υπερβαίνει τους 18 μήνας, διενεργείται δε δι’ ισοπόσων, το πολύ μηνιαίων δόσεων δέον όπως, άμα τη καταρτίσει της σχετικής συμβάσεως αγοραπωλησίας, εισπραχθή τοις μετρητοίς κατ’ ελάχιστον ποσόν ίσον προς το 15% του συμφωνουμένου τιμήματος και 3.Εφ’ όσον ο μέγιστος χρόνος εξοφλήσεως του όλου τιμήματος δεν υπερβαίνει τους 24 μήνας, όστις και αποτελεί το μέγιστον χρονικόν όριον εντός του οποίου είναι επιτρεπτή η επί πιστώσει πώλησις των ειδών της κατηγορίας ταύτης, διενεργείται δε δια τριμηνιαίων το πολύ ισοπόσων δόσεων, δέον όπως, άμα τη καταρτίσει της σχετικής οριστικής συμβάσεως αγοραπωλησίας, εισπραχθή τοις μετρητοίς κατ’ ελάχιστον ποσόν ίσον προς το 25% του συμφωνουμένου τιμήματος. Β΄.Προκειμένου περί ειδών, ων το συμφωνούμενον τίμημα κατά τεμάχιον υπερβαίνει το ποσόν των δραχ. 75.000 εξαιρέσει πάντοτε των εν τω προηγουμένω εδαφίω αναφερομένων ειδών, ως και εκείνων δι’ α κατωτέρω προσδιορίζονται ειδικαί ρυθμίσεις, η δε επί πιστώσει πώλησίς των συμφωνείται δια δόσεων ισοπόσων ή μη, κατά τρόπον όμως ώστε αι εις έκαστον έτος αναλογούσαι δόσεις να είναι ίσαι, το ελάχιστον εισπρακτέον, κατά την κατάρτισιν της οριστικής συμβάσεως αγοραπωλησίας ποσόν της μετρητοίς προσδιορίζεται εις 25% του συμφωνουμένου τιμήματος, το δε μέγιστον χρονικόν όριον εξοφλήσεως του επί παρεχομένη πιστώσει τιμήματος, προσδιορίζεται εις 30 μήνας. Γ΄.Προκειμένου περί των κατωτέρω προσδιοριζομένων ειδικώτερον ειδών, ων η επί πιστώσει πώλησις συμφωνείται δια δόσεων ισοπόσων ή μη, κατά τρόπον όμως ώστε αι εις έκαστον έτος αναλογούσαι δόσεις να είναι ίσαι, το ελάχιστον εισπρακτέον, κατά την κατάρτισιν της οριστικής συμβάσεως αγοραπωλησίας, τίμημα ως και το μέγιστον χρονικόν όριον εξοφλήσεως του, επί παρεχομένη πιστώσει, τιμήματος καθορίζονται ως εξής: 1)Δια τα Γεωργικά μηχανήματα και εργαλεία, τα πωλούμενα εις αγρότας καλλιεργητάς ως και τας πετρελαιομηχανάς θαλάσσης τας πωλουμένας εις αλιείς, ελάχιστον εισπρακτέον μετρητοίς ποσόν 25% του όλου τιμήματος και μέγιστον χρονικόν όριον εξοφλήσεως οι 36 μήνες. (Αντί της σελ. 134,23) Σελ. 134,23(α) Τεύχος 393-Σελ. 53 ΄Ελεγχος πωλήσεων με πίστωση 11.Β.ζ.2 2)Δια τα επιβατηγά αυτοκίνητα ιδιωτικής χρήσεως, καινουργή ή μεταχειρισμένα, ελάχιστον εισπρακτέον τοις μετρητοίς ποσόν 50% του όλου τιμήματος και μέγιστον χρονικόν όριον εξοφλήσεως οι 20 μήνες. Εις το ως άνω καθοριζόμενον όλον τίμημα δύνανται να περιληφθούν και τα ποσά, τα καλύπτοντα την ειδικήν εισφοράν, τα τέλη της αδείας κυκλοφορίας ή οιαιδήποτε έτεραι επιβαρύνσεις, ας ο πωλητής αναλαμβάνει να καταβάλη δια λογαριασμόν του υποχρέου προς τούτο αγοραστού. 3)Δια τα επιβατηγά αυτοκίνητα δημοσίας χρήσεως (μετά ταξιμέτρου ή άνευ). Ελάχιστον εισπρακτέον τοις μετρητοίς ποσόν 20% του όλου τιμήματος και μέγιστον χρονικόν όριον εξοφλήσεως οι 36 μήνες αδιακρίτως τιμήματος. 4)Δια τα φορτηγά και λεωφορεία αυτοκίνητα ιδιωτικής χρήσεως, ελάχιστον εισπρακτέον τοις μετρητοίς ποσόν 25% του όλου τιμήματος και μέγιστον χρονικόν διάστημα οι 42 μήνες. «5)Δια τα λεωφορεία ΠΟΥΛΜΑΝ ελάχιστον εισπρακτέον τοις μετρητοίς ποσόν 25% του όλου τιμήματος και μέγιστον χρονικόν διάστημα οι 48 μήνες». «6)Δια τα φορτηγά αυτοκίνητα δημοσίας χρήσεως, αυτοκίνητα ψυγεία και τα Λεωφορεία δημοσίας χρήσεως, (είτε πρόκειται περί πλήρων τοιούτων, είτε περί των πλαισίων ή αμαξωμάτων αυτών κεχωρισμένως) απάντων των ανωτέρω, αγοραζομένων είτε εις αντικατάστασιν των εν χρήσει πεπαλαιωμένων τοιούτων, είτε δια να τεθώσιν το πρώτον εις κυκλοφορίαν, το ελάχιστον εισπρακτέον τοις μετρητοίς ποσόν του όλου τιμήματος καθορίζεται: α)Δια τα κατά τα ανωτέρω φορτηγά και ψυγεία αυτοκίνητα ως και τα λεωφορεία τα εντεταγμένα εις τα αστικά ή υπεραστικά Κ.Τ.Ε.Λ της περιφερείας Πρωτευούσης εις 25%. β)Δια τα λεωφορεία τα εντεταγμένα εις τα επαρχιακά (αστικά ή υπεραστικά) Κ.Τ.Ε.Λ. εις 15%. Αντιστοίχως το μέγιστον χρονικόν όριον εξοφλήσεως του επί παρεχομένη πιστώσει, τιμήματός των ορίζεται: αα)Δια τα λεωφορεία μείζονος τύπου δημοσίας χρήσεως, αυτοκίνητα ψυγεία, φορτηγά αυτοκίνητα δημοσίας χρήσεως, υπεραστικά λεωφορεία, οι 48 μήνες. ββ)Δια τα λεωφορεία, τα αγοραζόμενα Ι) παρά λεωφορειούχων εντεταγμένων εις επαρχιακά Κ.Τ.Ε.Λ. (πλην του 8ου Αττικής) οι 96 μήνες, ΙΙ) παρά λεωφορειούχων εντεταγμένων εις τα λοιπά Κ.Τ.Ε.Λ. συμπεριλαμβανομένου και του 8ου Αττικής, οι 60 μήνες. Σελ. 134,24(α) Τεύχος 393-Σελ. 54 γγ)Δια τα αυτοκίνητα ψυγεία, εφ’ όσον η αξία εκάστου υπερβαίνει τας δραχ. 900.000 οι 72 μήνες». Τα εδάφ. 5 και 6 αντεκατεστάθησαν ως άνω δι’ αποφάσεως της Ν.Ε. Συνεδρ. 1556 της 17/31 Μαρτ. 1970 (ΦΕΚ Α΄ 76). Δ΄.Τα ανωτέρω καθοριζόμενα μέγιστα χρονικά όρια εξοφλήσεως, εντός των οποίων δέον όπως ορίζηται η λήξις των δόσεων προς κάλυψιν του πιστουμένου τιμήματος των εμπορευμάτων των αποτελούντων αντικείμενον των τοιαύτης μορφής συναλλαγών άρχεται εφ’ όσον είναι ετοιμοπαράδοτα από της ημέρας της καταρτίσεως της οριστικής συμβάσεως πωλήσεως, δι’ εκείνα δε, άτινα πρόκειται να κατάσκευασθώσιν επί παραγγελία από της ημέρας της ετοιμότητος προς παράδοσιν ή εγκατάστασιν αυτών, ήτις σαφώς δέον να ορίζηται εν τη οικεία συμβάσει ή καθ’ οιονδήποτε έτερον τρόπον πλήρως να διαπιστούται. Ε΄.Ασχέτως του ενδεχομένου προσδιορισμού χρόνου εξοφλήσεως του επί πιστώσει διακανονιζομένου μέρους της όλης αξίας των ειδών της κατηγορίας ταύτης εις βραχύτερα χρονικά όρια των υπό της παρούσης αποφάσεως προβλεπομένων ως μεγίστων ορίων, το εισπραττόμενον αμέσως τοις μετρητοίς τίμημα εν ουδεμιά περιπτώσει δύναται να είναι μικρότερον του κατά τ’ ανωτέρω καθοριζομένου κατά περίπτωσιν ελαχίστου ορίου. ΙΙ.Ως είδη διαρκείας υπαγόμενα εις τας διατάξεις της παρούσης αποφάσεως νοούνται τα κατωτέρω αναφερόμενα τοιαύτα: 1)Γεωργικά μηχανήματα και εργαλεία εκ των χρησιμοποιουμένων δια την καλλιέργειαν ή την συγκομιδήν ή διαχωρισμόν των γεωργικών προϊόντων. Ενδεικτικώς αναφέρονται τα κάτωθι: Γεωργικοί ελκυστήρες και εξαρτήματα αυτών, θεριστικαί και αλωνιστικαί μηχαναί μετά των εξαρτημάτων αυτών. Ελαιουργικά μηχανήματα. Υδραυλικά πιεστήρια δεματοποιήσεως βάμβακος. Μηχανήματα και συσκευαί, εξυπηρετούντα τας ανάγκας της πτηνοτροφίας, κτηνοτροφίας, μελισσοκομίας, γαλακτοκομίας και τυροκομίας. Μηχανήματα και συγκροτήματα τεχνικής βροχής. Μηχανήματα γενικώς, άτινα συμβάλλουσιν εις την ανάπτυξιν και πρόοδον της αγροτικής οικονομίας. «Ως είδη διαρκείας ενδεικτικώς σημειούνται και τα κάτωθι αλιευτικά είδη: α)Αλιευτικά δίκτυα. β)Ιχθυανιχνευτικά βυθόμετρα». Τα εντός « » προσετέθησαν δι’ αποφάσεως της Ν.Ε., Συνεδρ. 1556 της 17/31 Μαρτ. 1970 (ΦΕΚ Β΄ 76). 11.Β.ζ.2 ΄Ελεγχος πωλήσεων με πίστωση 2)Μηχανήματα πάσης μορφής χρησιμοποιούμενα δι’ επαγγελματικήν χρήσιν. Ενδεικτικώς αναφέρονται τα κάτωθι: Αρτοκλίβανοι. Λαναριστικαί και υφαντουργικαί μηχαναί. Πετρελαιομηχαναί και βενζινομηχαναί ξηράς και θαλάσσης. Ηλεκτρικοί κινητήρες και αντλίαι μετά ή άνευ κινητήρος. Ξυλουργικά μηχανήματα. Ψυκτικά συγκροτήματα. Οδοποιητικά και χωματουργικά μηχανήματα πάσης μορφής ως και μηχανήματα οικοδομικών και λοιπών κατασκευαστικών εργασιών (μπετονιέρες, γερανοί, κλπ.). Χειροπλεκτομηχαναί. Μηχανήματα γραφικών τεχνών. Γραφομηχαναί, αριθμομηχαναί, πολύγραφοι, λογιστικαί μηχαναί, κλπ. Μηχανήματα βυρσοδεψίας πάσης φύσεως. Κλίβανοι βιομηχανικοί γενικώς. Ιατρικά μηχανήματα και εργαλεία. Ζυγοί γενικώς. 3)Ηλεκτρικαί ή μη συσκευαί επαγγελματικής και οικιακής χρήσεως. Ενδεικτικώς αναφέρονται τα κάτωθι: Ανυψωτικαί μηχαναί (ανελκυστήρες, αναβατόρια, κλπ). Μηχανήματα και εξαρτήματα κεντρικής θερμάνσεως. Αυτόματοι μηχαναί πωλήσεως ειδών και τυχηρών παιχνιδίων. Ψυγεία. Πλυντήρια ρούχων, πλυντήρια μαγειρικών σκευών, στεγνωτήρες. Κουζίναι. Παγωτοποιητικαί μηχαναί. Θερμοσίφωνες. Θερμάστραι γενικώς. Συσκευαί καθαριότητος. Μηχανήματα κλιματισμού, ανεμιστήρες, εξαεριστήρες. Ραδιόφωνα, ραδιογραμμόφωνα. Μικρόφωνα, μεγάφωνα. Συσκευαί τηλεοράσεως. Μαγνητόφωνα, ηλεκτρόφωνα πάσης φύσεως. Φωτιστικά είδη (πολύφωτα πολυέλαιοι κλπ.). Ραπτομηχαναί. Αναμικτήρες. Ξυριστικαί μηχαναί. 4)Είδη υγιεινής και πλάκες επενδύσεων. «4α)Προϊόντα αμιαντοτσιμέντου εγχωρίως παραγόμενα (πλάκες στεγάσεως, κορυφαί, υλικά στερεώσεως, αμιαντοτσιμεντοσωλήνες κλπ.)». Τα εντός « » προσετέθησαν δι’ αποφάσεως της Ν.Ε., Συνεδρ. 41 της 17 Απρ./15 Μαΐου 1972 (ΦΕΚ Α΄ 69) ισχυούσης μετά 20ήμερον από της δημοσιεύσεώς της. 5)Έπιπλα ξύλου ή μετάλλου, υφάσματα και δέρματα επενδύσεως επίπλων. 6)Χρηματοκιβώτια. 7)Τάπητες γενικώς. 8)Μουσικά όργανα. 9)Φωτογραφικαί μηχαναί, κινηματογραφικαί μηχαναί λήψεως και προβολής, διόπτραι. 10)Όπλα κυνηγητικά. 11)Ωρολόγια-κοσμήματα. 12)Αυτοκίνητα και αμαξώματα αυτών. Ενδεικτικώς αναφέρονται: Λεωφορεία και λεωφορεία Πούλμαν. Φορτηγά. Φορτηγά-Ψυγεία. Ελκυστήρες και ρουμουλκά αυτών. Αυτοκίνητα ειδικών χρήσεων (νοσοκομειακά κλπ.). Τρίκυκλα φορτηγά. Επιβατηγά ιδιωτικής και δημοσίας χρήσεως. 13)Ποδήλατα, μοτοποδήλατα, μοτοσυκλέται. 14)Πλοιάρια επαγγελματικά και πλοιάρια αναψυχής. 15)Μηχαναί και κινητήρες πάσης φύσεως. 16)Επίσωτρα εν γένει και αεροθάλαμοι. 17)Καλώδια-προϊόντα χαλκού και ορειχάλκου. 18)Είδη διακοσμήσεως. «19)Πλαστικά κιβώτια συσκευασίας ζύθου, αεριούχων ποτών κλπ.». Το εδάφ. 19 προσετέθη δι’ αποφάσεως της Ν.Ε., Συνεδρ. 41 της 17 Απρ./15 Μαΐου 1972 (ΦΕΚ Α΄ 69), ισχυούσης μετά 20ήμερον από της δημοσιεύσεώς της. Τα ανωτέρω είδη υπάγονται εις τας διατάξεις της παρούσης αποφάσεως μόνον εφ’ όσον το τίμημα αυτών υπερβαίνει κατά τεμάχιον ή κατά τιμολόγιον πωλήσεως το ποσόν των δραχ. 1.000. ΙΙΙ.Επί τω τέλει της παρακολουθήσεως και ελέγχου των δια της παρούσης αποφάσεως καθοριζομένων, υπό των οργάνων της Γενικής Επιθεωρήσεως Τραπεζών της Νομισματικής Επιτροπής, συμφώνως προς τας διατάξεις του Ν.Δ. 3838/1958 (άρθρ. 3), δέον όπως αι επιχειρήσεις και οι έμποροι οι πωλούντες τ’ ανωτέρω είδη επί πιστώσει τηρώσι, αδιακρίτως φορολογικής κατηγορίας, τα κάτωθι στοιχεία: 1)Αντίγραφον της μετά του αγοραστού υπογραφομένης συμβάσεως, η οποία δέον να είναι ομοιομόρφου κατ’ επιχείρησιν τύπου, να περιλαμβάνη δε μεταξύ των άλλων και τα ακόλουθα: -Το ονοματεπώνυμον των συμβαλλομένων -Το είδος του εμπορεύματος -Την συνολικήν αξίαν του εμπορεύματος -Το καταβληθέν ποσοστόν του συμφωνουμένου τιμήματος. -Το χρόνον της ολικής εξοφλήσεως -Τον αριθμόν του εκδοθέντος τιμολογίου (Αντί για τη σελ.134,25(α) Σελ.134,25(β) Τεύχος 454-Σελ.117 ΄Ελεγχος πωλήσεων με πίστωση 11.Β.ζ.2 2)Βιβλίον εισπρακτέων γραμματίων εις  διαταγήν και συναλλαγματικών, εν ω θα καταχωρώνται λεπτομερώς άπαντα τα γραμμάτια  εις    διαταγήν    ή    αι    συναλλαγματικαί,   τα   εκδιδόμενα κατά την σύναψιν της αγοραπωλησίας, εν συσχετίσει προς το τιμολόγιον, εφ’ όσον το δια διαδοχικών δόσεων διακανονιζόμενον μέρος του τιμήματος καλύπτεται δια συναλλαγματικών ή γραμματίων εις διαταγήν. Εις ην περίπτωσιν το πιστοποιούμενον μέρος του τιμήματος δεν καλύπτεται δια συναλ/κών ή γραμματίων εις διαταγήν κατά τ’ ανωτέρω, δέον να τηρήται ειδικόν βιβλίον πελατών-χρεωστών δια τας τοιαύτης μορφής συναλλαγάς. 3)Βιβλίον Ταμείου. 4)Αντίγραφον του τιμολογίου πωλήσεως επί του οποίου δέον να αναφέρηται λεπτομερής περιγραφή των γραμματίων εις διαταγήν και των συναλλαγματικών των αντιπροσωπευόντων το πιστούμενον τίμημα του πωλουμένου είδους. Η έκδοσις του τιμολογίου υπό του πωλητού δέον να λαμβάνη χώραν αμέσως κατά την συναλλαγήν να σχετίζηται δε τούτο χρονολογικώς με το δελτίον παραδόσεως ή αποστολής των εμπορευμάτων των αποτελούντων αντικείμενον συναλλαγής. 5)Προς διασφάλισιν του ελέγχου τηρήσεως των υπό της παρούσης καθοριζομένων ως προς τας πωλήσεις των ανωτέρω ειδών και δη ως στοιχείον αποδεικτικόν της πραγματοποιήσεως της χρηματικής καταβολής υπό του αγοραστού του δια των διατάξεων της παρούσης καθοριζομένου μέρους του συμφωνουμένου τιμήματος, δι’ όσα εκ των ειδών τούτων η κατάρτισις της σχετικής συμβάσεως αγοραπωλησίας διενεργείται δια συμβολαιογραφικού εγγράφου, δέον όπως η καταβολή αύτη ενεργείται δια τραπεζικής επιταγής (εκδόσεως Τραπέζης) εις διαταγήν του πωλητού, ης τα ουσιώδη στοιχεία δέον να περιγράφωνται εν τω συναπτομένω συμβολαίω. ΙV.Πάσα παράβασις των διατάξεων της παρούσης αποφάσεως εκτός των κυρώσεων των προβλεπομένων υπό του άρθρ. 5 του Ν.Δ. 3838/1958 «περί ελέγχου πωλήσεων επί πιστώσει» συνεπάγεται και την υπό της Νομισματικής Επιτροπής διακοπήν πάσης χρηματοδοτήσεως της παραβάτιδος επιχειρήσεως κατά τας διατάξεις του Ν.Δ. 588/1948 (άρθρ. 5) ως και τας κυρώσεις του Α.Ν. 675/1945 (άρθρ. 3) «περί ελέγχου της πίστεως». V.Την πιστήν εφαρμογήν των ανωτέρω δέον όπως παρακολουθήση η δια του άρθρ. 3 του Ν.Δ. 3838/1958 «περί ελέγχου πωλήσεων επί πιστώσει» προβλεπομένη Επιτροπή, ης τα μέλη ωρίσθησαν αρμοδίως εις εφαρμογήν της ληφθείσης κατά την υπ’ αριθ. 1339/10-9-64 (θέμα 2ον) συνεδρίασιν αρχικής σχετικής αποφάσεως της Νομισματικής Επιτροπής (παρ. V). Σελ. 134,26(α) Τεύχος 454-Σελ. 118 VΙ.Από της ενάρξεως της ισχύος της παρούσης καταργούνται αι μέχρι σήμερον εκδοθείσαι επί του ιδίου θέματος αποφάσεις της Νομισματικής Επιτροπής και της Υποεπιτροπής Πιστώσεων (Συνεδρ. Ν.Ε. 1339/10-9-64 θέμα 2ον και 1340/17-9-64 θέμα 4ον, Συνεδρ. Υ.Π. 1170/7-10-64 θέμα 1ον και 1172/12-10-64 θέμα 15ον), πλην της παρ. V της υπ’ αριθ. 1339/10-9-64 θέμα 2ον, αποφάσεως της Νομισματικής Επιτροπής. Η παρούσα απόφασις δημοσιευομένη εις την Εφημερίδα της Κυβερνήσεως, συμφώνως προς τα Ν.Δ. 588/1948 «περί ελέγχου της πίστεως» και 3838/1958 «περί ελέγχου πωλήσεων επί πιστώσει», ισχύει μετά εικοσαήμερον από της δημοσιεύσεώς της. 11.Β.ζ.2 ΄Ελεγχος πωλήσεων με πίστωση